HRVATSKA KOMORA FIZIOTERAPEUTA

P R A V I L N I K

O IZMJENI I DOPUNI PRAVILNIKA O IZDAVANJU, OBNAVLJANJU I

ODUZIMANJU ODOBRENJA ZA SAMOSTALAN RAD (LICENCA)

Zagreb, rujan 2012. godine

Na temelju članka 20. stavka 1. točke 1. Statuta Hrvatske komore fizioterapeuta (02. srpnja 2011. godine), a u skladu s člankom 26. Zakona o fizioterapeutskoj djelatnosti (Narodne novine, broj 120/08.), Vijeće Hrvatske komore fizioterapeuta na svojoj sjednici održanoj dana 19. rujna 2012. godine,

d o n o s i slijedeći

P R A V I L N I K

O IZMJENAMA I DOPUNAMA

PRAVILNIKA O IZDAVANJU, OBNAVLJANJU I ODUZIMANJU ODOBRENJA ZA SAMOSTALAN RAD (LICENCA)

Članak 1.

U članku 7. stavku 1. iza točke 10. dodaje se nova točka 11. koja glasi:

Potvrdu o uspješno položenom ispitu provjere stručnosti izdanu od Komisije za provjeru stručnosti pri Hrvatskoj komori fizioterapeuta.

Članak 2.

U članku 8. stavku 1. iza točke 10. dodaje se nova točka 11. koja glasi:

Potvrdu o uspješno položenom ispitu provjere stručnosti izdanu od Komisije za provjeru stručnosti pri Hrvatskoj komori fizioterapeuta.

Članak 3.

U članku 9. stavku 1. iza točke 10. dodaje se nova točka 11. koja glasi:

Potvrdu o uspješno položenom ispitu provjere stručnosti izdanu od Komisije za provjeru stručnosti pri Hrvatskoj komori fizioterapeuta.

Članak 4.

Članak 28. mijenja se i glasi:

Fizioterapeutu, fizioterapeutskom tehničaru, odnosno maseru kupeljaru koji udovoljava propisanim uvjetima, izdaje se rješenje o izdavanju licence najkasnije u roku od šezdeset(60)

dana od dana primitka urednog i opravdanog zahtjeva.

Rješenje potpisuje predsjednik Komore.

Protiv rješenja iz prethodnog stavka ovog članka nije dopuštena žalba, već se može pokrenuti

upravni spor.

Ukoliko se utvrdi da zahtjev za izdavanje licence nije opravdan iz razloga koji su predviđeni

pozitivnim propisima i podzakonskim aktima Republike Hrvatske, donosi se rješenje kojim

se zahtjev odbija.

Ukoliko nije moguće izdati rješenje o izdavanju licence u roku iz stavka 1. ovog članka, Ured će fizioterapeutu, fizioterapeutskom tehničaru, odnosno maseru kupeljaru izdati potvrdu o predaji zahtjeva za izdavanje licence.

Članak 5.

U članku 41. iza stavka 3. dodaje novi stavak 4. koji glasi:

U slučaju da je zahtjev odbijen uplaćeni iznos za troškove postupka rješavanja zahtjeva iz

stavka 1. ovog članka se ne vraća

Članak 6.

Ovaj Pravilnik stupa na snagu danom objave na oglasnoj ploči Komore i objavljuje se ne web

stranici Komore.

U Zagrebu, 19. rujna 2012. godine

PREDSJEDNICA VIJEĆA

HRVATSKE KOMORE FIZIOTERAPEUTA

Mirjana Berković –Šubić

Potvrđujem da je Pravilnik objavljen na oglasnoj ploči Komore 19. rujna 2012. godine.

PREDSJEDNICA VIJEĆA

HRVATSKE KOMORE FIZIOTERAPEUTA

Mirjana Berković –Šubić